Yayasan Nobel

Yayasan Nobel () ialah sebuah institusi swasta didirikan pada 29 Jun 1900 untuk menguruskan hal-hal kewangan dan pentadbiran Hadiah Nobel. Yayasan ini ditubuhkan berdasarkan wasiat terakhir Alfred Nobel, ahli kimia, jurutera, penginovasi, pengilang senjata serta pencipta dinamit.

Yayasan ini turut mengadakan Simposium Nobel (Nobel Symposia) terhadap penemuan penting dalam sains dan topik yang berkepentingan budaya atau sosial.

Sejarah 

Alfred Nobel memegang 355 paten yang berbeza untuk teknologi besi keluli keluaran kilang Bofors miliknya, termasuk dinamit yang dikenali. Beliau mengumpulkan harta kekayaan peribadi yang banyak sepanjang hayatnya disebabkan penciptaan alat yang terkenal ini.

Nobel mengarang sepucuk wasiat lebih sebelum beliau meninggayang  menyampaikan sebuah hasrat yang mengejutkan ramai orang, di mana 94% dari jumlah aset peninggalannya sebanyak 31 juta krona Sweden (bersamaan dengan 186 juta dolar Amerika Syarikat pada 2008) akan digunakan untuk mewujudkan dan mendanai lima hadiah dalam bidang fizik, kimia, keamanan, fisiologi atau perubatan, dan kesusasteraan: 

 ...kapitalet, af utredningsmännen realiserade till säkra värdepapper, skall utgöra en fond, hvars ränta årligen utdelas som prisbelöning åt dem, som under det förlupne året hafva gjort menskligheten den största nytta. Räntan delas i fem lika delar som tillfalla: en del den som inom fysikens område har gjort den vigtigaste upptäckt eller uppfinning; en del den som har gjort den vigtigaste kemiska upptäck eller förbättring; en del den som har gjort den vigtigaste upptäckt inom fysiologiens eller medicinens domän; en del den som inom litteraturen har producerat det utmärktaste i idealisk rigtning; och en del åt den som har verkat mest eller best för folkens förbrödrande och afskaffande eller minskning af stående armeer samt bildande och spridande af fredskongresser...
("Modal [aset peninggalan saya] bakal dilaburkan para pelaksananya dalam simpanan yang selamat dan menubuhkan sebuah dana, faedahnya bakal diagihkan secara tahunan dalam bentuk hadiah kepada mereka yang telah mengurniakan manfaat paling hebat kepada umat manusia. Faedah ini akan dibahagi lima sama banyak kepada yang berikut: satu bahagian kepada orang yang telah membuat penemuan atau rekacipta dalam bidang fizik; satu bahagian kepada orang yang telah membuat penemuan atau peningkatan dalam bidang kimia; satu bahagian kepada orang yang telah membuat penemuan paling penting dalam bidang fisiologi dan perubatan; satu bahagian kepada orang yang telah menghasilkan karya paling menonjol luahan idealistiknya dalam bidang sastera; dan satu bahagian kepada orang yang telah mengusahakan kepada persaudaraan antara bangsa-bangsa, penghapusan atau pengurangan tentera yang mara serta pengadaan dan pengalakkan sidang keamanan...")

Surat ini ditandatangani di Kelab Sweden-Norway Paris pada 27 November 1895. 

Seperti yang diikut pada wasiat Nobel, Yayasan Nobel ditugaskan secara utamanya untuk menguruskan harta peninggalan Nobel dalam bentuk dana. Yayasan ini juga mewakili Hadiah Nobel di dunia luar serta menguruskan kegiatan dan isu tidak rasmi berkaitan penganugerahan Hadiah-Hadiah tersebut, namun ia tidak mepunyai sebaramg penglibatan dalam proses pemilihan penerima Hadiah-Hadiah ini. Yayasan ini dikecualikan daripada semua cukai di Sweden (sejak 1946) serta cukai pelaburan di Amerika Syarikat (sejak 1953).

Simposium Nobel 
Pada tahun 1965, Yayasan ini telah memulakan Simposium Nobel iaitu sebuah rancangan yang mengadakan simposium "yang dikhaskan untuk bidang sains di mana penemuan yang berlaku atau berurusan dengan topik lain ulyang berkepentingan budaya atau sosial." Simposium ini telah menyentuh pelbagai topik seperti prostaglandin, kinetik kimia, kencing manis, teori tetangsi, kosmologi, dan Perang Dingin pada tahun 1980-an. Jawatankuasa Simposium Nobel terdiri daripada ahli-ahli Jawatankuasa Nobel dalam Kimia, Kesusasteraan, Keamanan, Fizik dan Fisiologi atau Perubatan; Jawatankuasa Hadiah untuk Ekonomi; Yayasan Triabad Bank Sweden; dan Yayasan Wallenberg.

Rujukan

Pautan luar 
 "The Nobel Foundation" – laman rasmi Yayasan Nobel.
 "Nobel Symposia" – halaman rasmi Yayasan Nobel.
 "The Will of Alfred Nobel" – bahagian halaman rasmi Yayasan Nobel yang memetik suatu petikan penting dalam wasiat beliau.
Hadiah Nobel